ང་ཚོ་སླར་ཡང་ཕོམ་ཕུ་རའོ་དུ་ལོག་ན།ཨིན་སྐད་དང་མི་འདྲ་བར།ཕོམ་ཕུ་རའོ་མི་ཡིས་བཤད་པའི་ཁུ་ཁུ་ཐཱན་ཡོར་སྐད་ལ་ལྟོས་འབྲེལ་གནས་བརྗོད་ཀྱི་ཐ་སྙད་གཡས་དང་གཡོན་ལྟ་བུ་མེད་དེ།ཁུ་ཁུ་ཐཱན་ཡོར་སྐད་དུ་གཏན་ཆགས་ཕྱོགས་བརྗོད་ཀྱི་ཐ་སྙད་ཤར་ལྷོ་ནུབ་བྱང་སོགས་ཁོ་ན་བཀོལ་དགོས་པ་ཡིན།རེད་དེ་ཨིན་སྐད་དུའང་ང་ཚོས་གཏན་ཆགས་ཕྱོགས་བརྗོད་ཀྱི་ཐ་སྙད་སྤྱོད་ཀྱི་ཡོད་ནའང་དེ་ནི་ཆེ་དམིགས་ཅན་གྱི་ས་ཕྱོགས་བརྗོད་པར་སྦྱོར་ཆེ་བ་ཡིན་ཏེ།དཔེར་ན་ཨིན་ཡིག་ཏུ་།ཀླ་ཀློ་འདི་དག་གིས་གསོལ་གྲི་དེ་ཚུབ་ཐུར་གྱི་ཤར་ལྷོའི་ཕྱོགས་སུ་སྒྲིག་འདུག་ཨང་།ཞེས་བརྗོད་མི་སྲིད་མོད།ཁུ་ཁུ་ཐཱན་ཡོར་སྐད་དུ་གཏན་ཆགས་ཀྱི་ཕྱོགས་བརྗོད་ཐ་སྙད་ནི་ས་ཕྱོགས་སྟོན་པའི་རྣམ་པ་ཀུན་ཏུ་སྤྱོད་དགོས་པ་ཡིན་ཙང་།ཕོར་བ་དེ་སྡེར་མ་དེ་ཡི་ཤར་ལྷོའི་ཕྱོགས་སུ་ཡོད།མཱ་རེ་ཡི་ལྷོ་ཕྱོགས་སུ་ལངས་བའི་བུ་དེ་ནི་ངའི་སྤུན་ཡ་ཡིན།ཞེས་སྨྲ་དགོས་པ་ལྟ་བུའོ།ཕོམ་ཕུ་རའོའི་ཡུལ་དུ།མི་ཚོས་སྐད་ཆ་ནོར་མེད་གཅིག་བཤད་པའི་ཆེད་དུ་རྟག་པར་ཤར་ཕྱོགས་ལ་ཁ་གཏད་ནས་སྡོད་པ་རེད།།།།